Adventtikalenterimyynti 2025               [image: ]
Jälleen on partiolaisten adventtikalenterimyynnin aika! Adventtikalenterien myynnillä on Vaaran Vaeltajien toiminnalle suuri merkitys, sillä noin kolmasosa lippukuntamme vuotuisista tuloista saadaan adventtikalenterimyynnillä (avustukset sekä retki- ja jäsenmaksut ovat kumpikin niin ikään noin kolmannes lippukuntamme tuloista). 
Yhden adventtikalenterin myyntihinta on 13 euroa, josta lippukuntamme saa 5,59 euroa. Loput summasta menevät kalenterin painatuskuluihin, Suomen Partiolaisille ja Pääkaupunkiseudun partiolaisille. 
Adventtikalenterien jako   
Jokainen myyjä saa aluksi myytäväkseen vähintään 12 adventtikalenteria.
Lisää adventtikalentereita saa oman ryhmän johtajalta pyytämällä. Lisäkalenterien tarpeesta kannattaa ilmoittaa oman ryhmän johtajalle hyvissä ajoin ennen seuraavaa kokousta, jotta johtaja osaa varata kalentereita mukaan kokoukseen. 
Myymättä jääneet kalenterit voi palauttaa oman ryhmän johtajalle. Toiveena kuitenkin on, että jokainen partiolainen myisi adventtikalentereista mahdollisimman monta – tai ainakin ensimmäiset 12 adventtikalenteria, jolloin partiolainen saa himoitun tonttumerkin! 

Adventtikalenterien myynti
Valtakunnallinen adventtikalenteri-kampanja alkaa 15.10., jolloin kaikki muutkin lippukunnat aloittavat myyntityön. Kalenterien myynti kannattaa siis aloittaa heti lokakuussa – joulukuun lähestyessä on useimmilla jo adventtikalenteri. Myyntiaika virallisesti on 15.10.-5.12.2026.
Kalentereita voi myydä sukulaisille, ystäville, opettajille, tutuille ja vanhemmille. Partiolainen voi myydä kalentereita myös ovelta ovelle -tyylillä.
Myydessä kannattaa laittaa partiohuivi kaulaan ja mainita, että kalenterin ostamalla tuetaan partiotoimintaa. Myyminen yhdessä kaverin kanssa on suositeltavaa. Muistathan olla ystävällinen kaikille – myös heille, jotka eivät kalenteria osta! 
Myyntivinkkejä löytyy osoitteesta https://www.adventtikalenteri.fi/myyjille/myynti/ 
Asuvatko tuttusi, sukulaisesi tai muut mahdolliset adventtikalenterin ostajat toisella paikkakunnalla tai jopa ulkomailla? Adventtikalenterin voi ostaa myös verkossa. Voit jakaa heille henkilökohtaisen myyntilinkkisi, ja kalenteri saapuu heille postissa!
Myyntilinkit voi ottaa käyttöön 4.10. alkaen yllä olevasta linkistä.[image: ]
Yksittäiset kalenterit voidaan myydä joko käteisellä tai mobilepaylla. Jokaisella ryhmällä on oma viisinumeronien koodi, jonka avulla rahat tulevat suoraan lippukunnalle, eikä myyjän tarvitse huolehtia rahoista. Hyväksytty osto näkyy ostajan kännykän näytöltä. MOBILEPAY myynti: Muista pyytää kommenttikenttään myyjän etunimi ja sukunimi, jotta myynti merkitään oikealle henkilölle.
Ryhmien numerot löytyvät ohjeen lopusta.

Myyntitykkien palkitseminen
Jokainen vähintään 12 adventtikalenteria myynyt partiolainen saa himoitun tonttumerkin. Tämän lisäksi vähintään 50 kalenteria myynyt saa hopeisen tonttumerkin, sekä vähintään 100 kalenteria myyvät saavat tehomyyjän kultareunaisen tonttumerkin. Vaaran Vaeltajissa palkitaan lisäksi kustakin ikäkaudesta kolme parasta myyjää ja parhaiten kalentereita myynyt ryhmä. Partiolainen ei saa osuutta adventtikalenterin myyntihinnasta. 

Myyntirahojen tilitys ja myymättä jääneiden kalenterien palautus
Myymättömät adventtikalenterit palautetaan oman ryhmän johtajalle viimeistään 29.11. (viikon 48 kokouksissa). Kalenterien ohessa palautetaan kalenterien palautuslappu. Pyydämme antamaan lapun ryhmän johtajalle, vaikka palautettavia kalentereita ei olisi. 
Myyntirahoja ei saa palauttaa käteisellä ryhmänjohtajalle, vaan rahat tilitetään suoraan lippukunnalle tilisiirrolla tai ryhmän MobilePay numerolla. 
Myyntirahat tilitetään viimeistään sunnuntaina 29.11.2026 jotta parhaat myyjät selviävät ennen 6.12. juhlaa.
Maksakaa kalentereista saadut myyntitulot yhdellä kerralla lippukunnalle, esimerkiksi jos lapsi on myynyt 12 kalenteria, tällöin tilityssumma on 156 euroa.  Ettehän siis maksa yksittäisistä myyntitapahtumista erikseen, vaan lopuksi kaiken kerralla! Jos lapsi on myynyt 2 kalenteria ryhmän Mobilepayn kautta, ja 10 käteisellä, niin tilitetään 100€ tilisiirrolla.

Ohje pankin tilisiirtoon
Tee tilisiirto saajalle Partiolippukunta Vaaran Vaeltajat, tilinumero 
PARTIOLPK.VAARAN VAELTAJAT R.Y. FI47 1478 3000 102017
Maksun viesti: myyjän etunimi sukunimi, ryhmän nimi ja myytyjen kalenterien määrä (esimerkki: Mikko Mallikas Haukat 12 kpl). Huomioi, että kommentin/viestin on oltava mallin mukainen, sillä seuraamme kunkin myyjän myyntimäärää ryhmäkohtaisen MobilePayn ja viitesiirron viestin perusteella ja pelkästä maksajan nimestä ei selviä partiolaisen eli myyjän nimi. Tämä voi vaikuttaa myös myyjän tonttumerkin saantiin, jos kaikki myynnit eivät kirjaudu oikean myyjän nimiin. Tonttumerkit tulevat jakoon tammikuussa 2027.

Ryhmäkohtaiset MobilePay numerot

Sudarit
#17182 Haukat Vaaran Vaeltajat
#17171 Ketunpoikaset Vaaran Vaeltajat
#30599 Metsänpeikot Vaaran Vaeltajat

Seikkailijat
#17179 Retkisopulit Vaaran Vaeltajat
#17170 Tähtisilmät Vaaran Vaeltajat

Tarpojat
#17178 Liito-oravat Vaaran Vaeltajat
#17181 Metsänasukkaat Vaaran Vaeltajat
#17180 Pikku Myyt Vaaran Vaeltajat
#17176 Roope Ankka Oy Vaaran Vaeltajat
#17177 Sohvahuligan Vaaran Vaeltajat


Samoajat
#17184 Samoajaryhmät Vaaran Vaeltajat
My Little Ponit & Ihanat Mussukat

Vaeltajat
#45959 VaVaeltajat Vaaran Vaeltajat

Aikuispartio 
yleinen #86530 Vava Adventtikalenterit
Terästassut 

Perhepartiolaiset
#17186 Harakanpoikaset Vaaran Vaeltaj

YLEINEN Vavan kalenterien myyntinumero
#86530 Vava Adventtikalenterit (niille, joilla ei omaa ryhmää)

Ostaja maksaa nain:

Ostaja avaa MobilePay-sovelluksen puhelimestaan ja
syottaa ostoksen summan.

Maksun vastaanottajaksi laitetaan lyhytnumero.
MobilePayn kommenttikenttaan kirjoitetaan myyjan nimi.

Kalenterimyyja varmistaa onnistuneen maksun asiakkaan
naytolta.




